Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2022. gada 21. aprīļa sēdē

Iepirkuma procedūras

**“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”**

Identifikācijas Nr. RS/2022/19

**NOLIKUMS**

**Rīga**

**2022**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**

Iepirkuma priekšmets – tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā.

* 1. CPV kods: 73210000-7 (Pētniecības konsultāciju pakalpojumi).
	2. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	3. Iepirkuma paredzamā līguma cena – līdz EUR 149 600,00 (viens simts četrdesmit deviņi tūkstoši seši simti eiro), neskaitot PVN.
1. **Iepirkuma identifikācijas numurs:** Iepirkuma identifikācijas numurs - RS/2022/19.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts: alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi, sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2022. gada 16. maija plkst.15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
	1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 20.punktā noteiktajām prasībām;
		3. tehniskā piedāvājuma, kas sagatavots atbilstoši nolikuma 22.punkta prasībām;
		4. finanšu piedāvājuma, kas sagatavots saskaņā ar nolikuma 21.punktu atbilstoši 4.pielikuma prasībām.
9. **Piedāvājuma apjoms**
	1. Piedāvājums ir iesniedzams par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets:**
	1. Pretendents (izpildītājs) nodrošina tehniski ekonomisko izpēti tīro un nulles emisiju autobusu un trolejbusu izmantošanai Rīgas pilsētas sabiedriskā transporta maršrutu tīklā un tam nepieciešamās infrastruktūras izveidošana sabiedriskā transporta pakalpojuma nodrošināšanai Rīgas sabiedriskā transporta maršrutu tīklā saskaņā ar **Tehniskajā specifikācijā (3.pielikums)** norādīto šādā apjomā:
		1. iepazīties un veikt maršrutu tīkla analīzi, t.sk. ņemt vērā apstiprinātos un attīstības stadijā esošos maršrutus;
		2. veikt “Rīgas satiksme” esošās infrastruktūras analīzi, t.sk. par trolejbusu kontakttīkla un ūdeņraža uzpildes stacijas izmantošanas perspektīvām;
		3. veikt “Rīgas satiksme” ritošā sastāva Transportlīdzekļu (autobusu un trolejbusu) analīzi, t.sk. par to turpmāko efektīvāko ekspluatāciju Rīgas sabiedriskā transporta maršruta tīklā;
		4. veikt tīro un nulles emisiju sabiedrisko transportlīdzekļu tirgus izpēti, t. sk. jaunākās tendences un inovatīvos risinājumus, ar mērķi atrast piemērotākos transportlīdzekļu veidus ilgtspējīgai izmantošanai maršrutu tīklā;
		5. izpētes rezultātā sniegt priekšlikumus par:
			1. maršrutu tīklā nepieciešamo tīro un nulles emisiju Transportlīdzekļu tehniskajiem parametriem un skaitu, nosakot prioritāri nomaināmos novecojošos transportlīdzekļus;
			2. esošā autobusu un trolejbusu maršruta tīkla modifikāciju ar mērķi panākt gan efektīvāku tīro un nulles emisiju Transportlīdzekļu izmantošanu, gan pielāgojot esošos maršrutus iedzīvotāju pieprasījumam pēc sabiedriskā transporta pakalpojumiem;
			3. tīro un nulles emisiju Transportlīdzekļu izmantošanas algoritmu piedāvātajos maršrutos (braucienu skaits maršrutā, nepieciešamais uzlādes biežums, nepieciešamās uzlādes jaudas, dīkstāves apkopju dēļ, u.t.t);
			4. tīro un nulles emisiju Transportlīdzekļu izmantošanai nepieciešamo infrastruktūras izveidošanu “Rīgas satiksme” autobusu/trolejbusu parkos un sabiedriskā transporta maršrutu tīklā, ņemot vērā arī esošās “Rīgas satiksme” infrastruktūras izmantošanas/pielāgošanas iespējas;
			5. par trolejbusa infrastruktūras izmantošanas nākotnes perspektīvām.
2. **Līguma ietvars:**
	1. Līguma projekts ir pievienots nolikumam kā **5.pielikums** un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
	3. Līgums ir spēkā 36 (trīsdesmit sešas) nedēļas no iepirkuma līguma noslēgšanas brīža.
3. Piedāvājuma variantu iesniegšanu Pasūtītājs nepieļauj.
4. Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var izmainīt plānoto darbu apjomu, ar nosacījumu, ka minēto izmaiņu apjoms nesasniedz 10% (desmit procentus) no iepirkuma līguma summas.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta pirmās daļas 2. un 3.punktā noteiktie pretendentu izslēgšanas noteikumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības pretendenta tehniskajām un profesionālajām spējām:**
	1. Pretendents iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir veicis vismaz 1 (vienu) pētījumu vai izstrādājis attīstības plānošanas dokumentu par sabiedriskā transporta un tā infrastruktūras attīstību vismaz 10 (desmit) gadu periodā, kur pētījumā vai attīstības plānošanas dokumentā:
		1. Iekļauta esošās situācijas izpēte un analīze;
		2. Sagatavoti priekšlikumi/scenāriji, kas apkopo veicamos pasākumus, un izstrādāti šo priekšlikumu/scenāriju tehniski ekonomiskie pamatojumi.
	2. Pretendenta rīcībā ir:
		1. **Pētījuma vadītājs,** kas iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir vadījis vismaz 2 (divu) pētījumu vai attīstības plānošanas dokumenta izstrādi par pilsētas līmeņa sabiedrisko transportu, kur katrā pētījumā vai attīstības plānošanas dokumentā:
			1. Iekļauta esošās situācijas izpēte un analīze;
			2. Sagatavoti priekšlikumi/scenāriji, kas apkopo veicamos pasākumus, un izstrādāti šo priekšlikumu/scenāriju tehniski ekonomiskie pamatojumi.
		2. **Maršruta tīkla plānotājs**, kuram iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir pieredze vismaz 1 (viena) pētījuma vai attīstības plānošanas dokumenta izstrādē Eiropas Savienības (izņemot Latviju) vai Eiropas Ekonomiskās zonas pilsētas līmeņa sabiedriskā transporta attīstību, kura ietvaros tas ir:
			1. Veicis sabiedriskā transporta maršrutu tīkla attīstības priekšlikumu izstrādi;
			2. Veicis maršrutu tīklu plānošanu, kur tiek izmantoti vienlaicīgi vismaz 2 (divi) sabiedriskā transporta veidi.
		3. **Transporta ekonomists**, kurš iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir vadījis vai veicis 1 (vienas) izmaksu – ieguvumu analīzes izstrādi pilsētas līmeņa sabiedriskajam transportam.
		4. **Tīro un nulles emisiju transportlīdzekļu eksperts**, kurš iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir:
			1. Izvērtējis bateriju elektrotransportlīdzekļu tehniskos parametrus to izmantošanai komercdarbībā;
			2. Izstrādājis bateriju elektrotransportlīdzekļu izmantošanas, veicamā attāluma un uzlādes algoritmu analīzi, izvērtējot vietas specifiskos parametrus (piemēram, reljefu, klimatiskos apstākļus (vasaras un ziemas) vai citus būtiskus elektrotransporta izmantošanu ietekmējošus parametrus);
		5. **Elektrotīklu projektēšanas inženieris**:
			1. 2.5.1. Kuram ir būvprakses sertifikāts elektroietaišu līdz 1kV un elektroietaišu no 1 kV līdz 35 kV projektēšanā;
			2. 2.5.2. Kurš iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir piedalījies vismaz 2 (divu) būvprojektu izstrādē, kuros projektēta ar sabiedrisko transportu saistītu elektroietaišu izbūve vai pārbūve, ar nosacījumu, ka būvprojekti ir pilnībā pabeigti, saskaņoti un akceptēti (saņemta atzīme par projektēšanas nosacījumu izpildi) normatīvajos aktos noteiktajā kārtībā .
	3. Pretendents var piedāvāt vienu un to pašu speciālistu ne vairāk kā divām speciālistu pozīcijām, ar nosacījumu, ka šim speciālistam ir atbilstoša pieredze, lai izpildītu nolikuma prasības, kuru ietvaros speciālists tiek piedāvāts.
	4. Ja pretendents (arī apvienība) plāno piesaistīt konkursa priekšmetā ietilpstošo darbu izpildei apakšuzņēmēju, kura sniedzamo pakalpojumu vērtība ir vismaz 10% no kopējās iepirkuma līguma vērtības, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
	5. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 18.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 18.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums;
	3. informācija par pretendenta veiktajiem darbiem, saskaņā ar nolikuma 19.1.punktā noteiktajām prasībām, norādot darbu pasūtītāju, pakalpojuma nosaukumu un raksturojumu, darbu izpildes periodu (darbu saraksta paraugs nolikuma 2.pielikumā) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem pakalpojumiem, kurās tas apliecina pretendenta pieredzi nolikuma 19.1.punktā minēto darbu veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
	4. informācija, kas apliecina nolikuma 19.2.1.-19.2.5.punktā norādīto speciālista pieredzi, norādot darbu pasūtītāju, pakalpojuma nosaukumu un raksturojumu, darbu izpildes periodu (darbu saraksta paraugs nolikuma 3.pielikumā), **obligāti pievienojot** darbu pasūtītāju izziņas (atsauksmes) par visiem sarakstā norādītajiem pakalpojumiem, kurās tas apliecina pretendenta piedāvāto speciālistu pieredzi nolikuma 19.2.1.-19.2.5.punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālistu pieredzes atbilstību nolikuma prasībām);
	5. nolikuma 19.2.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 19.2.punktā norādītajiem speciālistiem;
	6. Par 19.2.5.punktā paredzētā speciālista būvprakses sertifikāta esamību, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv)).
	7. nolikuma 19.5.punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo pakalpojumu vērtība ir vismaz 10% no kopējās iepirkuma līguma vērtības, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 18.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 18.1.punktam pārliecinās attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas.

 Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10% no kopējās iepirkuma līguma vērtības.

 Lai izvērtētu, vai apakšuzņēmēja sniedzamo pakalpojumu vērtība ir vismaz 10% no kopējās iepirkuma līguma vērtības, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumusniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. nolikuma 19.5.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām;
	2. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām;
	3. Ja pretendents ir apvienība, tad katram no apvienības dalībniekiem jāiesniedz visa nolikuma 20.1.punktā paredzētā informācija. Savukārt, nolikuma 20.3., 20.4., 20.5. punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 20.2., 20.6., 20.7.. 20.8., 20.9.punktā paredzēto informāciju (vai apliecinājumu) apvienības dalībnieki iesniedz kopā.
1. **Finanšu piedāvājums**
	* 1. Finanšu piedāvājums jāsagatavo saskaņā ar Finanšu piedāvājuma formu (4.pielikums).
		2. Izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, kā arī pieskaitāmie izdevumi un pārējās izmaksas, lai nodrošinātu visa darba procesa izpildi. Visām izmaksām jābūt norādītām *euro* ar precizitāti 2 (divas) zīmes aiz komata.
2. **Tehniskais piedāvājums**
	1. Tehniskajā piedāvājumā pretendentam jānorāda informācija parpersonālu/darbiniekiem, kas tiks iesaistīti līguma izpildē, veicamie darba pienākumi, ņemot vērā tehniskās specifikācijas (3.pielikums) un līguma projekta (5.pielikums) nosacījumus.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir **saimnieciski visizdevīgākais piedāvājums, kuru nosaka, ņemot vērā cenu un kvalitātes kritērijus**.
	2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma novērtēšanas kritēriji** | **Maksimālā skaitliskā vērtība** |
| **CE** | Pretendenta piedāvātā **kopējā** **līgumcena** (bez PVN). | **50** |
| **K1\*** | Kvalitātes kritērijs – **Pētījuma vadītāja, kurš tiks iesaistīts līguma izpildē, pieredze** |  |
| **K1.1** | Ja vismaz 1 (viens) no pētījumiem vai attīstības plānošanas dokumentiem, kas atbilst nolikuma 19.2.1.punkta prasībām, iekļauj vismaz 2 (divu) veidu sabiedrisko transportu, pretendentam tiek piešķirti 5 (pieci) punkti. | **5** |
| **K1.2** | Ja vismaz 1 (viens) no pētījumiem vai attīstības plānošanas dokumentiem, kas atbilst nolikuma 19.2.1.punkta prasībām, iekļauj M3 kategorijas bateriju elektrotransportlīdzekļu izmantošanas izvērtējumu, pretendentam tiek piešķirti 5 (pieci) punkti. | **5** |
| **K2\*** | Kvalitātes kritērijs –  **Maršruta tīkla plānotāja,** **kurš tiks iesaistīts līguma izpildē, pieredze** |  |
| **K2.1** | Ja maršruta tīkla plānotājam ir vismaz 2 (divu) gadu praktiskā darba pieredze[[1]](#footnote-1) iepriekšējo 7 (septiņu) gadu laikā (no 2015.gada līdz piedāvājumu iesniegšanas brīdim) amatā, kas paredz pilsētas (urbānas vides) maršruta tīkla plānošanu vai pārraudzību, pretendentam tiek piešķirti 10 (desmit) punkti.  | **10** |
| **K2.2** | Ja maršruta tīkla plānotājs iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir veicis elektrotransportlīdzekļu maršrutu tīklu plānošanu, t.sk. ir plānota M3 kategorijas bateriju elektrotransportlīdzekļu izmantošana, pretendentam tiek piešķirti 5 (pieci) punkti. | **5** |
| **K3\*** | Kvalitātes kritērijs –  **Transporta ekonomista** **kurš tiks iesaistīts līguma izpildē, pieredze** |  |
| **K3.1** | Ja transporta ekonomists ir izstrādājis iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā vismaz 1 (vienu) izmaksu – ieguvumu analīzi pilsētas līmeņa sabiedriskajam transportam, kur tiek izmantoti vismaz 2 (divi) dažādi sabiedriskā transporta veidi, pretendentam tiek piešķirti 5 (pieci) punkti. | **5** |
| **K3.2** | Ja transporta ekonomists ir izstrādājis iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā vismaz 1 (vienu) izmaksu – ieguvumu analīzi sabiedriskā transporta jomā, kurā ir izvērtēta M3 kategorijas bateriju elektrotransportlīdzekļu izmantošana, pretendentam tiek piešķirti 5 (pieci) punkti. | **5** |
| **K4\*** | Kvalitātes kritērijs –  **Tīro un nulles emisiju transportlīdzekļu eksperta,** **kurš tiks iesaistīts līguma izpildē, pieredze[[2]](#footnote-2)** |  |
| **K4.1** | Tīro un nulles emisiju transportlīdzekļu eksperts iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir veicis M3 kategorijas bateriju elektrotransportlīdzekļu izmantošanas analīzi pasažieru pārvadājumu veikšanā, pretendentam tiek piešķirti 10 punkti.  | **10** |
| **K4.2** | Tīro un nulles emisiju transportlīdzekļu eksperts iepriekšējo 7 (septiņu) gadu (no 2015.gada līdz piedāvājumu iesniegšanas brīdim) laikā ir veicis M3 kategorijas bateriju elektrotransportlīdzekļu izmantošanas analīzi pasažieru pārvadājumu veikšanā vismaz vienā Eiropas Savienības (izņemot Latviju) vai Eiropas Ekonomiskās zonas pilsētā, pretendentam tiek piešķirto 5 punkti.  | **5** |
| Maksimālais iespējamais kopējā novērtējuma (**N**)punktu skaits: | **100** |

\* Pretendents no K1 līdz K4 kritērijam var norādīt arī papildu speciālistus, kas netika piesaistīti, lai apliecinātu pretendenta atbilstību 19.2.punkta prasībām, bet tiks iesaistīti līguma izpildē.

* 1. Pretendentam par K1 līdz K4 kritērijiem kopā ir jāsaņem vismaz 20 punkti. Ja Pretendents saņem mazāku punktu skaitu, tā piedāvājums tiek noraidīts un netiek tālāk izskatīts.
	2. Katra iesniegtā piedāvājuma kopējais novērtējums (**N**) tiks aprēķināts pēc formulas:

**N = CE + K1 (K1.1+K1.2) + K2 (K2.1+K2.2) + K3 (K3.1+K3.2) + K4 (K4.1+K4.2)**

* 1. Punkti kritērijā **CE** „Pretendenta piedāvātā **kopējā līgumcena** (bez PVN)” tiks aprēķināti saskaņā ar šādu formulu:

**CE = 50 x (ZCE / PCE)**,kur: **ZCE** - zemākā piedāvātā cena *euro* bez PVN;

**PCE** - vērtējamā pretendenta piedāvātā cena *euro* bez PVN.

* 1. Par kritērija K1.1 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K1.1 kritērijā norādīto kvalifikāciju, pretendents saņem 0 punktus.
	2. Par kritērija K1.2 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K1.2 kritērijā norādīto kvalifikāciju, pretendents saņem 0 punktus.
	3. Par kritērija K2.1 „**Kvalitātes kritērijs**” izpildi tiks piešķirti 10 punkti. Ja pretendenta rīcībā nav speciālists ar K2.1 kritērijā norādīto kvalifikāciju, pretendents saņem 0 punktus.
	4. Par kritērija K2.2 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K2.2 kritērijā norādīto kvalifikāciju, pretendents saņem 0 punktus.
	5. Par kritērija K3.1 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K3.1 kritērijā norādīto kvalifikāciju, pretendents saņem 0 punktus.
	6. Par kritērija K3.2 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K3.2 kritērijā norādīto kvalifikāciju, pretendents saņem 0 punktus.
	7. Par kritērija K4.1 „**Kvalitātes kritērijs**” izpildi tiks piešķirti 10 punkti. Ja pretendenta rīcībā nav speciālists ar K4.1 kritērijā norādīto kvalifikāciju, pretendents saņem 0 punktus.
	8. Par kritērija K4.2 „**Kvalitātes kritērijs**” izpildi tiks piešķirti 5 punkti. Ja pretendenta rīcībā nav speciālists ar K4.2 kritērijā norādīto kvalifikāciju, pretendents saņem 0 punktus.

Pretendentam jāiesniedz informācija, kas apliecina nolikuma 24.2.punktā (K1 (K1.1+K1.2), K2 (K2.1+K2.2), K3 (K3.1+K3.2) un/vai K4 (K4.1+K4.2)) norādītā/-o speciālista/-u pieredzi, norādot darbu pasūtītāju, pakalpojuma nosaukumu un raksturojumu, darbu izpildes periodu, norādot datumu (saskaņā ar darbu saraksta paraugu nolikuma 2.pielikumā), **obligāti pievienojot** darbu pasūtītāja izziņu/-as (atsauksmes) par pakalpojumu/-iem, kurā tas apliecina pretendenta piedāvātā/-o speciālista/-u pieredzi (ja pretendents objektīvu iemeslu dēļ nevar iesniegt darbu pasūtītāja izziņu, jāiesniedz citi dokumenti, kas apliecina speciālista/-u pieredzi), **kā arī pievienojot** minētā/-o speciālista/-u apliecinājumu par gatavību piedalīties iepirkuma līguma izpildē, ja pretendents tiek atzīts par konkursa uzvarētāju. Minētajam/-iem speciālistam/-iem jābūt piesaistītām konkursa rezultātā noslēgtā iepirkuma līguma izpildē.

* 1. Katrs piedāvājums tiek vērtēts saskaņā ar nolikuma 24.2.punktā noteiktajiem kritērijiem, piešķirot katram piedāvājumam atbilstošu punktu skaitu.
	2. Par saimnieciski visizdevīgāko piedāvājumu iepirkuma komisija atzīst piedāvājumu, kurš kopsummā ieguvis visaugstāko novērtējumu, un kurš atbilst nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš norādījis zemāko cenu.
1. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 25.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
2. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam 5.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nolikumam atbilstošu saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **PIELIKUMI**

1. pielikums – Pieteikuma vēstule;

2.pielikums – Veikto darbu saraksts;

3.pielikums – Tehniskā specifikācija;

4.pielikums – Finanšu piedāvājuma tabula;

5.pielikums – Līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

Rīgā, 2022. gada 21. aprīlī

1. pielikums

Iepirkuma procedūras nolikumam

“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”
identifikācijas Nr. RS/2022/19

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

**“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”**

identifikācijas Nr. RS/2022/19

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - [[3]](#footnote-3)

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

2.pielikums
Iepirkuma procedūras nolikumam
“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”
identifikācijas Nr. RS/2022/19

**Veikto darbu saraksts**

(paraugs)

**Pretendenta pieredze** atbilstoši nolikuma 19.1.punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs  | Pakalpojuma nosaukums un raksturojums, t.sk. līgumcena | Izpildes termiņi (no – līdz) |
| 1. |  |  |  |
| 2. |  |  |  |
| 3. |  |  |  |

**Pretendenta speciālista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*vārds, uzvārds*) pieredze** atbilstoši nolikuma 19.2.1-19.2.5.punktā noteiktajām prasībām:

|  |  |  |  |  |
| --- | --- | --- | --- | --- |
| Nr. | Pasūtītājs  | Izpildītājs | Pakalpojuma nosaukums un raksturojums | Izpildes termiņi (no – līdz) |
| 1. |  |  |  |  |
| 2. |  |  |  |  |

**Speciālista/-u pieredze**

atbilstoši nolikuma 24.2.punktā noteikto kvalitātes kritērija prasībām

 (paraugs)

Speciālists \_\_\_\_\_\_\_\_\_\_\_\_\_\_\_\_\_/vārds, uzvārds/

|  |  |  |  |  |
| --- | --- | --- | --- | --- |
| Nr. | Pasūtītājs  | Izpildītājs | Pakalpojuma nosaukumsun raksturojums | Izpildes termiņi (no – līdz) |
| 1. |  |  |  |  |
| 2. |  |  |  |  |

3.pielikums
Iepirkuma procedūras nolikumam
“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”
identifikācijas Nr. RS/2022/19

**TEHNISKĀ SPECIFIKĀCIJA**

 *“**Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”*

1. **IEPIRKUMA PRIEKŠMETS**

Tehniski ekonomiskā izpēte tīro un nulles emisiju autobusu un trolejbusu (turpmāk – Transportlīdzekļi) izmantošanai Rīgas pilsētas sabiedriskā transporta maršrutu tīklā un tam nepieciešamās infrastruktūras izveidošana sabiedriskā transporta pakalpojuma nodrošināšanai Rīgas sabiedriskā transporta maršrutu tīklā (turpmāk – Izpēte).

1. **VISPĀRĒJĀ INFORMĀCIJA**
	1. **Esošā situācija**

Videi draudzīgs transports un atbilstošas infrastruktūras pieejamība ir galvenie priekšnosacījumi, kas tiek ņemti vērā attīstot ilgtspējīgu un stabilu transporta sistēmu. Tas attiecas arī uz sabiedriskā transporta infrastruktūru, kas paredz videi draudzīga sabiedriskā transporta ieviešanu, paredzot esošā maršruta tīkla uzlabošanu un jaunu maršrutu ieviešanu, ar laiku būtiski palielinot sabiedriskajā transportā pārvadāto pasažieru skaitu.

RP SIA “Rīgas satiksme” (turpmāk – “Rīgas satiksme”) sabiedriskā transporta pakalpojuma nodrošināšanai izmanto 403 autobusu vienības, kuru vidējais vecums uz šo brīdi ir 13 gadi. Līdz ar to pamatoti var uzskatīt, ka “Rīgas satiksme” rīcībā esošais autobusu parks ir gan fiziski, gan morāli novecojis, un ir nepieciešamas veikt autobusu ritošā sastāva atjaunošanu un modernizēšanu, sākot novecojošo autobusu aizstāšanu ar tīriem un nulles emisiju transportlīdzekļiem.

Tāpat “Rīgas satiksme” sabiedriskā transporta pakalpojuma nodrošināšanai izmanto 278 trolejbusus, kuru vidējais vecums ir 9.7 gadi. 224 trolejbusu vienības ir darbināmas gan ar elektroenerģiju no kontakttīkla (līdzspriegums 600 V), gan, maršruta vietās, kur nav kontakttīkla pārklājums, tiek izmantoti dīzeļģeneratori. Tāpat “Rīgas satiksme” īstenojusi ūdeņraža tehnoloģiju infrastruktūras attīstības projektu un ir izbūvējusi vienu ūdeņraža uzpildes staciju un iegādājusies 10 ūdeņraža trolejbusus. Esošās uzpildes stacijas uzglabāšanas kapacitāte ir 600 kg ūdeņraža, bet ražošanas jauda ~360kg ūdeņraža diennaktī. Pašreizējā situācijā 10 ūdeņraža trolejbusi patērē vidēji 60kg ūdeņraža dienā. Papildu 15 ūdeņraža transportlīdzekļu iegāde ļaus nodrošināt optimālu uzpildes stacijas ekspluatāciju un bezizmešu transportlīdzekļu izmantošanu maršrutu tīklā.

* 1. **Izpētes pamatojums:**

Izpēte nepieciešama “Rīgas satiksme” Transportlīdzekļu parka atjaunošanai, esošās infrastruktūras pielāgošanai un jaunas izbūves plānošanai.

Nākotnē plānojot un attīstot sabiedriskā transporta maršruta tīklu, nepieciešams izvērtēt iespēju sabiedriskā pakalpojuma nodrošināšanai izmantot tīro un nulles emisiju transportlīdzekļus, tādējādi samazinot gan kaitīgo emisiju koncentrāciju un būtiski uzlabojot gaisa kvalitāti pilsētvidē, gan palielinot ne-emisiju enerģijas izmantošanu īpatsvaru sabiedriskā transporta pakalpojuma sniegšanā.

Vienlaikus ar tīro un nulles emisiju Transportlīdzekļu attīstību sabiedriskā pakalpojuma nodrošināšanā, nepieciešams izveidot atbilstošu infrastruktūru tīro un nulles emisiju Transportlīdzekļu ekspluatēšanai, vienlaikus maksimāli efektīvi izmantojot jau esošo infrastruktūru – kontakttīklu, elektroenerģijas piegādes un ūdeņraža uzpildes infrastruktūru, u.c.

* 1. **Izpētes objekts:**
		1. Tīro un nulles emisiju Transportlīdzekļu izmantošana Rīgas pilsētas sabiedriskā transporta pakalpojuma nodrošināšanā;
		2. Tīro un nulles emisiju Transportlīdzekļu izmantošanai nepieciešamā infrastruktūra un tās tehnoloģiskie risinājumi un izvietojums “Rīgas satiksme” autobusu/trolejbusu parkos un sabiedriskā transporta maršrutu tīklā.
1. **IZPĒTES MĒRĶIS**

Izpētes izstrādes mērķis ir izpētīt un piedāvāt tehniski un ekonomiski pamatotus tīro un nulles emisiju Transportlīdzekļu un to izmantošanai nepieciešamās infrastruktūras integrēšanas un pielietošanas variantus Rīgas pilsētas sabiedriskā transporta maršrutu tīklā sabiedriskā transporta pakalpojuma nodrošināšanai.

1. **IZPĒTES UZDEVUMI**

Izvērtēt “Rīgas satiksme” apkalpoto sabiedriskā transporta maršrutu tīklu (turpmāk – maršruta tīkls) un esošo infrastruktūru, izstrādāt rekomendācijas un sniegt priekšlikumus par tīro un nulles emisiju Transportlīdzekļu pielietojumu Rīgas pilsētas sabiedriskā transporta pakalpojuma nodrošināšanā, kā arī to izmantošanai nepieciešamās infrastruktūras izveidošanā.

Izpētes rezultātā piedāvātajiem priekšlikumiem jāparedz tādi attīstības scenāriji, lai 2033. gadā Rīgas satiksme trolejbusu vidējais vecums nepārsniedz 8 gadus, autobusu vidējais vecums nepārsniedz 5 gadus un vismaz 50 procentus no tiem sastāda tīrie un/vai nulles emisiju autobusi.

Tehniskajā specifikācijā ir ietverts minimālais uzdevumu izpildes apjoms.

* 1. Izpētē pretendents nodrošina vismaz šādu uzdevumu veikšanu:
		1. iepazīties un veikt maršrutu tīkla analīzi, t.sk. ņemt vērā apstiprinātos un attīstības stadijā esošos maršrutus;
		2. veikt “Rīgas satiksme” esošās infrastruktūras analīzi, t.sk. par trolejbusu kontakttīkla un ūdeņraža uzpildes stacijas izmantošanas perspektīvām;
		3. veikt “Rīgas satiksme” ritošā sastāva Transportlīdzekļu (autobusu un trolejbusu) analīzi, t.sk. par to turpmāko efektīvāko ekspluatāciju Rīgas sabiedriskā transporta maršruta tīklā;
		4. Veikt tīro un nulles emisiju sabiedrisko transportlīdzekļu tirgus izpēti, t. sk. jaunākās tendences un inovatīvos risinājumus, ar mērķi atrast piemērotākos transportlīdzekļu veidus ilgtspējīgai izmantošanai maršrutu tīklā.
	2. Izpētes rezultātā sniegt priekšlikumus par:
		1. maršrutu tīklā nepieciešamo tīro un nulles emisiju Transportlīdzekļu tehniskajiem parametriem un skaitu, nosakot prioritāri nomaināmos novecojošos transportlīdzekļus;
		2. esošā autobusu un trolejbusu maršruta tīkla modifikāciju ar mērķi panākt gan efektīvāku tīro un nulles emisiju Transportlīdzekļu izmantošanu, gan pielāgojot esošos maršrutus iedzīvotāju pieprasījumam pēc sabiedriskā transporta pakalpojumiem;
		3. tīro un nulles emisiju Transportlīdzekļu izmantošanas algoritmu piedāvātajos maršrutos (braucienu skaits maršrutā, nepieciešamais uzlādes biežums, nepieciešamās uzlādes jaudas, dīkstāves apkopju dēļ, u.t.t);
		4. tīro un nulles emisiju Transportlīdzekļu izmantošanai nepieciešamo infrastruktūras izveidošanu “Rīgas satiksme” autobusu/trolejbusu parkos un sabiedriskā transporta maršrutu tīklā, ņemot vērā arī esošās “Rīgas satiksme” infrastruktūras izmantošanas/pielāgošanas iespējas;
		5. par trolejbusa infrastruktūras izmantošanas nākotnes perspektīvām.
	3. Izpēti veikt par laika periodu līdz 2033.gadam, dalot to divos posmos:
		1. No 2022.gada līdz 2026.gadam;
		2. No 2027.gada līdz 2033.gadam.
	4. Izstrādājot priekšlikumus, ņemt vērā Latvijas Atveseļošanas un noturības mehānisma plāna ietvaru un citus sabiedriskā transporta attīstības plānošanas dokumentus;
	5. Katram izpētes posmam atsevišķi izstrādāt tīro un nulles emisiju Transportlīdzekļu un to izmantošanas tehniski ekonomisko pamatojumu. Tehniski ekonomiskā pamatojuma izstrādes laikā, ņemot vērā Pasūtītāja plānus paralēli turpināt arī ar fosilo degvielu darbināmu Transportlīdzekļu iegādi atbilstoši Eiropas Savienības un nacionāla līmeņa dokumentu ietvaros atrunātajiem mērķrādītājiem attiecībā uz transportlīdzekļu iegādēm (piemēram, Direktīva 2019/1161[[4]](#footnote-4), kuras ietvaros ir atjaunots sasniedzamais mērķis Eiropas Savienībai kopumā un katrai dalībvalstij noteikti mērķrādītāji, iepērkot “tīru” un energoefektīvu autotransportu, u.c. dokumenti);
	6. Katram izpētes posmam atsevišķi izstrādāt piedāvātā infrastruktūras izveidošanas modeļa tehniski ekonomisko pamatojumu;
	7. Izstrādājot priekšlikumus, ņemt vērā to ieviešanas izmaksu un ieguvumu samērīgumu;
	8. Veikt paredzamo emisiju (CO2 un NOx ) ietaupījuma aprēķinu;
	9. Veikt pārejas uz tīro un nulles emisiju transportlīdzekļu izmantošanu un to izmantošanai nepieciešamās infrastruktūras izveidošanas stipro un vājo punktu analīzi.
	10. Secinājumu/priekšlikumu daļā sniegt konceptuālus priekšlikumus (vīziju) par efektīvāko un pasažieriem draudzīgāko Rīgas pilsētas sabiedriskā transporta modeli, tos attiecīgi pamatojot.

Izpētes laikā “Rīgas satiksme” iespēju robežās sniegs pretendentam pētījuma veikšanai izmantojamo informāciju par esošo infrastruktūru un sabiedriskā transporta maršrutiem.

1. **SASNIEDZAMIE REZULTĀTI**
	1. Izpildītājs sagatavo nodevumus par tehniskās specifikācijas 4. punktā noteikto uzdevumu izpildi:

1. tabula

|  |  |  |
| --- | --- | --- |
| **Nr.p.k.** | **Sasniedzamie rezultāti** | **Izpildes termiņš** |
|  | Uzsākšanas ziņojums (metodoloģijas apraksts, detalizēts darba plāns, ekspertu komandas iesaistes plāns) | 3 nedēļas no līguma noslēgšanas |
|  | Pirmais starpnodevums – esošās situācijas analīze, salīdzinošā izpēte, maršruta tīkla modernizācijas varianti | 17 nedēļas no līguma noslēgšanas vai 12 nedēļas no uzsākšanas ziņojuma saskaņošanas (spēkā ir vēlākais no norādītajiem termiņiem) |
|  | Otrais starpnodevums – piedāvāto maršruta tīkla variantu tehniski ekonomiskā izpēte, piemērotā ritošā sastāva noteikšana (vilce, ietilpība, u.c.) | 25 nedēļas no līguma noslēgšanas vai 6 nedēļas no pirmā starpnodevuma saskaņošanas (spēkā ir vēlākais no norādītajiem termiņiem) |
|  | Gala ziņojuma projekts | 31 nedēļas no līguma noslēgšanas vai 3 nedēļas no otrā starpnodevuma saskaņošanas (spēkā ir vēlākais no norādītajiem termiņiem) |
|  | Gala ziņojums | 36 nedēļas no līguma noslēgšanas vai 3 nedēļas no gala ziņojuma projekta saskaņošanas (spēkā ir vēlākais no norādītajiem termiņiem) |

* 1. Gala nodevumā iekļauj šādas sadaļas:
		1. Kopsavilkums latviešu un angļu valodā;
		2. Ievads;
		3. Metodoloģijas apraksts;
		4. Sadaļas atbilstoši tehniskās specifikācijas 4. punktā noteiktajiem uzdevumiem;
		5. Secinājumi un priekšlikumi.
	2. Gala nodevums ir iesniedzams:
		1. Digitāli Word un pdf formātā (USB atmiņa vai nosūtīts uz elektroniskā pasta adresi);
		2. Visas tabulas, diagrammas, kartes un datubāzes papildus jāiesniedz arī atsevišķos attiecīgos oriģinālajos formātos (piem. Excel, JPG, shp/dbf u.c.) USB formātā;
		3. Teksts jāsagatavo un jāiesniedz Word formātā. Teksta sagatavošanai jāizmanto Times New Roman fonts, burtu lielums 12, atstarpes starp rindām 1,15;
		4. Standarta lappuses formāts A4. Ja nepieciešams, ilustrāciju un grafisko pielikumu lapas var būt A3 vai citā formātā, kuru nepieciešamības gadījumā var izdrukāt uz A4 vai A3 lapām.

Izpildītājs izpētes gaitā patstāvīgi izvēlas pētījuma izstrādes metodes, kas nodrošina pētījuma mērķa un izpētes uzdevumu izpildi.

1. **Prasības izpētes kvalitātes nodrošināšanai**
	1. Kvantitatīvi – iesniegto ziņojumu un nodevumu skaits saskaņā ar tehniskās specifikācijas 5. punktā noteikto.
	2. Kvalitatīvi:
		1. Nodevumi un gala ziņojums (turpmāk - nodevumi) pilnībā atbilst tehniskās specifikācijas prasībām, ir strukturēti un pārskatāmi;
		2. Saturiskā atbilstība – nodevumi liecina par rūpīgu situācijas un dokumentu izpēti, analīzi un tēmas izpratni;
		3. Nodevumu saprotamība – nodevumi un gala ziņojums ir izstrādāts lietotājiem un citiem interesentiem saprotamā („draudzīgā”) valodā, nodrošinot latviešu valodas pareizrakstības un vienota teksta stila ievērošanu, izvairoties no profesionāla žargona vai neatšifrētu saīsinājumu lietošanas, ar paskaidrojumiem un atsaucēm, jēdzienu skaidrojumiem, nodrošinot teksta un matemātisko aprēķinu saprotamību un izsekojamību. Nodevumiem un gala nodevumam ir jābūt saprotamam Pasūtītājam, kā arī plašākai sabiedrībai;
		4. Datu ticamība – iegūtiem un apkopotiem datiem norādīts datu avots atbilstoši atsauču noformēšanai, dati ir aktuāli, ticami pielietojami un salīdzināmi;
		5. Rezultātu ticamība – rezultāti ir ticami, tie balstās uz izpētes ietvaros veiktajiem aprēķiniem un izmantotajām pētniecības metodēm, objektīvu un ticamu datu avotu izmantošanu;
		6. Secinājumu objektivitāte – secinājumi ir objektīvi, loģiski pamatoti un balstās uz pieejamās informācijas un datu analīzi un atbilstošu informācijas interpretāciju; secinājumi atbilst mērķim;
		7. Rekomendāciju pielietojamība – gala nodevumā sniegtie priekšlikumi ir reāli pielietojami un īstenojami esošajā institucionālajā, finansiālajā un tiesiskajā ietvarā; tie balstās uz izpētes secinājumiem un ir diskutējami ar transporta nozares un infrastruktūras pārstāvjiem, plānotājiem un īstenotājiem.
2. **Izpētes kvalitātes kontroles pasākumi pakalpojuma līguma izpildes laikā**
	1. Izpētes veikšanas kvalitāti uzrauga “Rīgas satiksme” Stratēģiskās vadības daļa:
		1. organizējot regulāras sanāksmes ar Izpildītāju, pēc nepieciešamības, bet ne retāk kā 1 (vienu) reizi mēnesī un pēc vajadzības pieprasot no Izpildītāja puses informāciju, atbilstoši Līgumā noteiktajam;
		2. izskatot nodevumus un sniedzot komentārus, iesaistot Pasūtītāja pieaicinātus trešās puses pārstāvjus nodevumu izskatīšanā un nepieciešamības gadījumā, piesaistot iesaistītās institūcijas;
		3. uzdodot pilnveidot nodevumus, ja tie neatbilst noteiktām iepirkuma tehniskās specifikācijas prasībām vai iepriekš ar starp Pasūtītāju un Izpildītāji saskaņotajam darba apjomam;
		4. sekojot līdzi nodevumu laika grafikam.

4.pielikums
Iepirkuma procedūras nolikumam
“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”
identifikācijas Nr. RS/2022/19

**Finanšu piedāvājums tabula**

|  |  |
| --- | --- |
| Nosaukums | Kopējā līgumcena EUR bez pievienotā vērtība nodokļa |
| Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

5.pielikums
Iepirkuma procedūras nolikumam
“Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”
identifikācijas Nr. RS/2022/19

LĪGUMS Nr.LIG/2022/\_\_\_\_\_\_\_

 *par tehniski ekonomisko izpēti tīro un nulles emisiju sabiedrisko transportlīdzekļu*

*un to izmantošanai nepieciešamās infrastruktūras attīstībai*

*Rīgas pilsētas sabiedriskā transporta maršrutu tīklā*

Rīgā, 2022.gada \_\_\_.\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”,** tās valdes priekšsēdētajas Džinetas Innusas personā, kura rīkojas saskaņā ar valdes lēmumu, turpmāk tekstā - *Pasūtītājs*, no vienas puses, un **\_\_\_\_\_\_\_\_\_\_,** tās \_\_\_\_\_\_\_\_\_\_*amats* \_\_\_\_\_\_\_\_\_\_*vārds uzvārds* personā, kurš rīkojas saskaņā ar statūtiem, turpmāk tekstā - *Izpildītājs*, no otras puses, abi kopā un atsevišķi saukti arī – *Puse, Puses*, pamatojoties uz iepirkuma procedūras “Tehniski ekonomiskā izpēte tīro un nulles emisiju sabiedrisko transportlīdzekļu un to izmantošanai nepieciešamās infrastruktūras attīstībai Rīgas pilsētas sabiedriskā transporta maršrutu tīklā”, identifikācijas Nr. RS/2022/19 rezultātiem, noslēdza šādu līgumu, turpmāk tekstā - Līgums:

1. **Līguma priekšmets un summa**
	1. *Pasūtītājs* uzdod un *Izpildītājs* apņemas veikt tehniski ekonomisko izpēti tīro un nulles emisiju autobusu un trolejbusu izmantošanai Rīgas pilsētas sabiedriskā transporta maršrutu tīklā un tam nepieciešamās infrastruktūras izveidošana sabiedriskā transporta pakalpojuma nodrošināšanai Rīgas sabiedriskā transporta maršrutu tīklā saskaņā ar Līguma 1.pielikumu “Tehniskā specifikācija” (turpmāk – Pakalpojums).
	2. Līguma summa ir EUR \_\_\_\_\_\_\_\_\_,\_\_ (\_\_\_\_\_\_\_\_\_\_ *euro* un \_\_ centi), neieskaitot pievienotās vērtības nodoklis. Pievienotās vērtības nodoklis tiek aprēķināts un maksāts normatīvajos aktos noteiktajā kārtībā.
	3. Izpildītājam Pakalpojums jāizpilda 36 (trīsdesmit sešu) nedēļu laikā. Pakalpojuma izpildes termiņš var tikt pagarināts, ja Pakalpojumu izpilde aizkavējusies objektīvu ar Izpildītāja darbību vai bezdarbību nesaistītu iemeslu dēļ (piemēram, Pasūtītājs nav savlaicīgi iesniedzis Izpildītājam tā rīcībā esošo informāciju).

**2. Pakalpojuma nodošana – pieņemšana un apmaksas kārtība**

* 1. *Izpildītājs* pēc Pakalpojuma daļu izpildes atbilstoši Līguma 1.pielikuma “Tehniskā specifikācija” 1.tabulā noteiktajai kārtībai un termiņiem kopā ar sasniedzamo rezultātu dokumentiem, starpnodevumiem un gala nodevumu (gala ziņojumu) iesniedz *Pasūtītājam* nodošanas – pieņemšanas aktu.
	2. *Pasūtītājs* 5 (piecu) darba dienu laikā pēc Pakalpojuma vai tās daļas saņemšanas izvērtē iesniegtos dokumentus un paraksta nodošanas – pieņemšanas aktu, vai norāda uz trūkumiem, kas *Izpildītājam* jānovērš par saviem līdzekļiem 3 (trīs) darba dienu laikā no paziņojuma saņemšanas.
	3. Pēc Līguma 2.2.punktā norādīto trūkumu novēršanas, *Izpildītājs* atkārtoti iesniedz *Pasūtītājam* gala ziņojumu šajā Līguma nodaļā noteiktajā kārtībā. Pasūtītāja noteiktais trūkumu novēršanas termiņš neietekmē Līguma summu un termiņus un Pasūtītāja tiesības aprēķināt līgumsodu par Izpildītāja saistību izpildes kavējumu.
	4. *Pasūtītājs Izpildītājam* samaksā Līguma 1.2.punktā norādīto Līguma summu, pārskaitot to uz *Izpildītāja* norēķinu kontu, kas norādīts Līguma 8.2.punktā šādā kārtībā:

2.4.1. pēc Līguma 1.pielikumā “Tehniskā specifikācija” norādītā pirmā starpnodevuma iesniegšanas un saskaņošanas ar *Pasūtītāju*, abpusēji parakstot nodošanas-pieņemšanas aktu, un rēķina no *Izpildītāja* saņemšanas, *Pasūtītājs* 30 (trīsdesmit) dienu laikā samaksā *Izpildītājam* 30% no Līguma kopējās summas (t.sk. PVN);

2.4.2. pēc Līguma 1.pielikumā “Tehniskā specifikācija” norādītā otrā starpnodevuma iesniegšanas un saskaņošanas ar *Pasūtītāju*, abpusēji parakstot nodošanas-pieņemšanas aktu, un rēķina no *Izpildītāja* saņemšanas, *Pasūtītājs* 30 (trīsdesmit) dienu laikā samaksā *Izpildītājam* 30% no Līguma kopējās summas (t.sk. PVN);

2.4.3. atlikušo Līguma summu *Pasūtītājs* samaksā *Izpildītājam* 30 (trīsdesmit) dienu laikā pēc Līguma 1.pielikumā “Tehniskā specifikācija” norādītā gala ziņojuma iesniegšanas un saskaņošanas ar *Pasūtītāju*, abpusēji parakstot nodošanas-pieņemšanas aktu, un *Izpildītāja* rēķina saņemšanas.

1. **Pušu saistības**
	1. *Izpildītāja* pienākumi:

3.1.1. sniegt Pakalpojumu saskaņā ar Līgumu, *Pasūtītāja* norādījumiem un iesniegt *Pasūtītājam* atbilstoši Līguma 1.pielikumā “Tehniskā specifikācija” noteiktajai kārtībai un termiņiem.

* 1. *Pasūtītāja* pienākumi:

3.2.1. pieņemt Līguma 1.1.punktā norādīto un *Izpildītāja* kvalitatīvi izpildīto Pakalpojumu, tajā skaitā uzsākšanas ziņojumu, pirmo un otro starpnodevumu, gala ziņojuma projektu un gala ziņojumu;

3.2.2. samaksāt *Izpildītājam* par Pakalpojuma sniegšanu Līguma 1.2.punktā norādīto summu Līgumā paredzētajā kārtībā;

3.2.3. izsniegt Izpildītājam Pasūtītāja rīcībā esošo pētījuma veikšanai izmantojamo informāciju par esošo infrastruktūru un sabiedriskā transporta maršrutiem.

* 1. *Izpildītāja* tiesības:

3.3.1. saņemt samaksu no *Pasūtītāja* par Pakalpojuma sniegšanu Līguma 1.2.punktā norādīto summu Līgumā paredzētajā kārtībā;

3.3.2. saņemt no Pasūtītāja tā rīcībā esošo pētījuma veikšanai izmantojamo informāciju par esošo infrastruktūru un sabiedriskā transporta maršrutiem.

* 1. *Pasūtītāja* tiesības:

3.4.1. organizēt regulāras sanāksmes ar *Izpildītāju*, pēc nepieciešamības, bet ne retāk kā 1 (vienu) reizi mēnesī un pēc vajadzības pieprasot no *Izpildītāja* puses informāciju;

3.4.2. izskatīt nodevumus (uzsākšanas ziņojums, pirmais un otrais starpnodevumi, gala ziņojuma projekts, gala ziņojums) un sniedzot komentārus, iesaistīt *Pasūtītāja* pieaicinātus trešās puses pārstāvjus nodevumu (uzsākšanas ziņojums, pirmais un otrais starpnodevumi, gala ziņojuma projekts, gala ziņojums) izskatīšanā un nepieciešamības gadījumā, piesaistot iesaistītās institūcijas;

3.4.3. uzdot pilnveidot nodevumus (uzsākšanas ziņojums, pirmais un otrais starpnodevumi, gala ziņojuma projekts, gala ziņojums), ja tie neatbilst noteiktām Līguma 1.pielikuma “Tehniskā specifikācija” prasībām vai iepriekš ar starp *Pasūtītāju* un *Izpildītāju* saskaņotajam darba apjomam;

3.4.4. sekot līdzi nodevumu (uzsākšanas ziņojums, pirmais un otrais starpnodevumi, gala ziņojuma projekts, gala ziņojums) laika grafikam.

1. **Pušu atbildība**
	1. *Puses* ir savstarpēji materiāli atbildīgas viena otrai par pretējai *Pusei* nodarītiem zaudējumiem.
	2. *Izpildītāja* iesniegtie nodevumi – uzsākšanas ziņojums, pirmais un otrais starpnodevums, gala ziņojuma projekts un gala ziņojums ir *Pasūtītāja* īpašums.
	3. *Izpildītājs* apliecina, ka tam ir atbilstoša pieredze, tehniskais nodrošinājums un personāls kvalitatīvai Līguma izpildei.
	4. *Puse* tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus *Pušu* kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas *Pušu* iespējamās kontroles robežās). *Pusei*, kas nokļuvusi nepārvaramas varas apstākļos, bez kavēšanās jāinformē par to otra *Puse* rakstiski 3 (trīs) darba dienu laikā pēc nepārvaramas varas iestāšanās.
	5. *Izpildītājs* apņemas neizpaust trešajai personai jebkuru informāciju, kas var tikt uzskatīta par konfidenciālu informāciju un kura iegūta šī līguma slēgšanas brīdī vai tā darbības laikā.
	6. Līguma saturs un Līguma ietvaros iegūtā pētījuma rezultāti uzskatāmi par komercnoslēpumu, kuru *Izpildītājs* apņemas aizsargāt atbilstoši normatīvo aktu prasībām.
	7. Konfidencialitātes ievērošana paliek spēkā neierobežotu laika periodu.
	8. *Pušu* pienākums ir godprātīgi pildīt ar Līgumu uzņemtās saistības.
	9. Līgumā paredzēto Pakalpojuma sniegšanas termiņu neizpildīšanas gadījumā, *Pasūtītājs* ir tiesīgs piemērot Izpildītājam līgumsodu 0,5 % (viena puse no procenta) apmērā no Līguma summas par katru nokavēto dienu.
	10. Gadījumā, ja *Pasūtītājs* nesamaksā *Izpildītājam* maksājumu Līgumā paredzētajā kārtībā un termiņā un *Izpildītājs* pieprasa *Pasūtītājam* maksāt līgumsodu, *Pasūtītājs* maksā *Izpildītājam* līgumsodu 0,5 % (viena puse no procenta) apmērā no kavētā maksājuma summas par katru nokavēto dienu.
	11. Līguma 4.9. un 4.10. punktos noteiktajos gadījumos, kopējais kādai no *Pusēm* piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no Līguma kopējās summas.
	12. Aprēķinātais līgumsods jāsamaksā 15 (piecpadsmit) dienu laikā no pretenzijas saņemšanas brīža.
	13. Līgumsoda samaksa neatbrīvo *Puses* no saistību izpildes un zaudējumu atlīdzināšanas pienākuma.
	14. Ja *Izpildītājs* nepilda Līgumā noteiktās saistības, tas apmaksā *Pasūtītājam* visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.), tie ir EUR 250,- (divi simti piecdesmit eiro, 00 centi).
	15. Gadījumā, ja *Izpildītājs* nepilda vai nepienācīgi pilda ar Līgumu uzņemtās saistības, *Pasūtītājam* ir tiesības bez *Izpildītāja* īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā *Izpildītājs* atsakās no jebkurām pretenzijām par minētās informācijas publiskošanu un/vai nodošanu trešajām personām.
	16. *Pasūtītājam* ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	17. Gadījumā, ja *Pasūtītājs* konstatē, ka *Izpildītājam* ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, *Pasūtītājs* ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	18. *Izpildītājam* ir pienākuma ievērot Sadarbības ar darījumu partneriem pamatprincipus, kuri publicēti *Pasūtītāja* mājaslapā <https://www.rigassatiksme.lv/lv/par-mums/>. Gadījumā, ja *Izpildītājs* neievēro šos pamatprincipus, *Pasūtītājs* ir tiesīgs lauzt Līgumu.
	19. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 1.2.punktā, apmērā.
2. **Līguma darbības laiks, tā grozīšanas noteikumi**
	1. Līgums stājas spēkā ar tā noslēgšanas brīdi un ir spēkā līdz *Pušu* saistību pilnīgai izpildei..
	2. Līgumu *Puses* var grozīt un papildināt, par to rakstveidā vienojoties.
	3. *Pasūtītājam* ir tiesības vienpusēji izbeigt Līgumu, ja Izpildītājs Pakalpojumu izpilda nekvalitatīvi un / vai kavē Līguma 1.pielikumā “Tehniskā specifikācija” noteiktos termiņus vairāk kā par 20 (divdesmit) dienām.
	4. *Puses* apņemas paziņot par adreses vai kontu izmaiņām. Šādi paziņojumi ir iesniedzami otrai *Pusei* rakstveidā vai izsūtāmi uz viņa adresi, kas norādīta Līgumā. Šādiem paziņojumiem nav nepieciešams pretējās Puses akcepts.
3. **Apakšuzņēmēju, speciālistu un darbinieku piesaistīšana**
	1. Līguma izpildē iesaistītais iepirkuma piedāvājumā norādītais personāls – \_\_\_\_\_\_\_\_*amats vārds uzvārds, \_\_\_\_\_\_\_\_amats vārds uzvārds, \_\_\_\_\_\_\_\_\_\_amats vārds uzvārds, \_\_\_\_\_\_\_\_amats vārds uzvārds un \_\_\_\_\_\_\_\_amats vārds uzvārds*, un/vai apakšuzņēmējs.
	2. *Izpildītājs* ir tiesīgs bez saskaņošanas ar *Pasūtītāju* veikt personāla un/vai apakšuzņēmēju nomaiņu, kā arī papildu personāla un/vai apakšuzņēmēju iesaistīšanu līguma izpildē, izņemot Līguma 6.3.punktā minētos gadījumus.
	3. *Izpildītāja* piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar *Pasūtītāja* rakstveida piekrišanu. *Pasūtītājs* nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:

6.3.1. piedāvātais personāls neatbilst iepirkuma nolikumā noteiktajām prasībām, kas attiecas uz personālu, vai tam nav vismaz tādas pašas kvalifikācijas un pieredzes kā personālām, kas tika vērtēts;

6.3.2. piedāvātais apakšuzņēmējs neatbilst iepirkuma nolikumā izvirzītajam prasībām, kas attiecas uz apakšuzņēmējiem;

6.3.3. tiek nomainīts Apakšuzņēmējs, uz kura iespējām iepirkuma procedūrā *Izpildītājs* balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā *Izpildītājs* atsaucies, apliecinot savu atbilstību konkursa nolikumā noteiktajām prasībām, vai tas atbilst iepirkuma nolikumā minētajiem izslēgšanas nosacījumiem;

6.3.4. piedāvātais Apakšuzņēmējs, kura veicamo darbu cena ir vismaz 10 % no Līguma kopējās summas, atbilst iepirkuma nolikumā minētajiem izslēgšanas nosacījumiem;

6.3.5. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

* 1. *Pasūtītājs* pieņem lēmumu atļaut vai atteikt *Izpildītāja* personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 6.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 6.3.punktu.
	2. Gadījumā, ja Līguma izpildes gaitā notiek Līguma 6.1.punktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad *Pasūtītājs* atbilstoši Līguma 6.4.punktam akceptējis speciālista nomaiņu.
1. **Citi noteikumi**
	1. Jautājumi un strīdi, kas radušies Līguma izpildes gaitā, tiek risināti *Pušu* sarunu ceļā, bet, nepanākot vienošanos, Latvijas Republikas tiesā pēc piekritības saskaņā ar Latvijas Republikas normatīvajiem aktiem.
	2. *Puses* nozīmē atbildīgos pārstāvjus Līguma izpildes/kontroles jautājumos:

7.2.1. *Pasūtītājam*: Projektu vadības nodaļas vadītājs Kristaps Supe, tālr.26487235, e-pasts: kristaps.supe@rigassatiksme.lv;

* + 1. *Izpildītājam*: \_\_\_\_\_\_\_\_\_amats \_\_\_\_\_\_\_\_\_vārds uzvārds, tālr.\_\_\_\_\_\_\_\_\_\_, e-pasts:\_\_\_\_\_\_\_\_.
	1. Informēt *Izpildītāja* pārstāvi par darba vides risku, nosūtot informāciju uz Līgumā norādītā *Izpildītāja* pārstāvja e-pasta adresi, *Pasūtītājs* nozīmē atbildīgo personu - Personāla pārvaldības daļas Darba aizsardzības un arodveselības nodaļas vadītāju Ināra Kačkāni, tālr: 265580528, e-pasts: inara.kackane@rigassatiksme.lv.
	2. *Izpildītājam* ir tiesības apstrādāt no *Pasūtītāja* iegūtos personu datus, kā arī Līguma izpildes ietvaros iegūtos personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	3. *Izpildītājs* veic godprātīgu datu apstrādi un ievēro citus Vispārīgā datu aizsardzības regulā noteiktos personas datu apstrādes principus savas kompetences ietvaros saskaņā ar *Pasūtītāja* norādījumiem, kā arī pastāvīgi izstrādā iekšējos normatīvos aktus un procedūras, kas nav pretrunā ar *Pasūtītāja* norādījumiem. *Izpildītājs* apliecina un garantē, ka tiks īstenoti Vispārīgajai datu aizsardzības regulai un Latvijas Republikas normatīvajiem aktiem atbilstoši tehniskie un organizatoriskie pasākumi.
	4. *Izpildītājs* neizmanto tam uzticētos personas datus savām vajadzībām vai citiem, no Līguma neizrietošiem mērķiem, vai citādi, kā vien saskaņā ar *Pasūtītāja* norādījumiem, kā arī *Izpildītāja* iekšējiem normatīvajiem aktiem un procedūrām, kas nav pretrunā ar *Pasūtītāja* norādījumiem, ievērojot normatīvajos aktos noteiktus izņēmumus. *Izpildītājs* ar šo apliecina, ka visa un jebkāda veida informācija, materiāli un dokumenti, ko *Pasūtītājs* sniedz *Izpildītājam* Līguma izpildes ietvaros, it īpaši informācija un materiāli, kas saistīti ar finanšu informāciju un personu datiem tiks izmantota tikai un vienīgi Līgumā paredzēto pienākumu izpildei.
	5. Ja *Izpildītājs* piesaista citu apakšuzņēmēju (ārpakalpojuma sniedzēju), *Izpildītājs* nodrošina datu aizsardzības prasību izpildi attiecīgam apakšuzņēmējam. Jebkurā gadījumā *Izpildītājs* ir atbildīgs par šo prasību izpildi, kas uzskatāmi jāpierāda Pasūtītājam.
	6. *Izpildītājs* uzņemas visu atbildību par saņemtās informācijas uzglabāšanu, apstrādi un piegādi atbilstoši Latvijas Republikā spēkā esošajām fizisko personu datu aizsardzības un informācijas un komunikāciju tehnoloģiju drošības prasībām.
	7. *Izpildītājam* ir pienākums pēc *Pasūtītāja* pieprasījuma sniegt informāciju par fizisko personu datu apstrādi, ko veicis Izpildītājs.
	8. *Izpildītājs* nodrošina un garantē, ka Līguma ietvaros veiktā personas datu apstrāde tiek īstenota saskaņā ar piemērojamiem normatīvajiem aktiem personas datu aizsardzības jomā un nepārkāpj attiecīgos normatīvos aktus, kuri ir spēkā Latvijas Republikā.
	9. *Izpildītājs* apliecina, ka tas izmantos atbilstošus tehniskus un organizatoriskus pasākumus, lai aizsargātu fiziskās personas datus pret nejaušu vai pretlikumīgu iznīcināšanu, dzēšanu vai nozaudēšanu, grozīšanu, pārveidošanu, atklāšanu vai piekļuvi un kas nodrošinās pienācīgu drošības līmeni.
	10. *Izpildītājs* garantē, ka viņam nav pamata uzskatīt, ka piemērojamie normatīvie akti neļauj viņam pildīt Līguma prasības. *Izpildītājs* apņemas nekavējoties paziņot *Pasūtītājam* par normatīvo aktu izmaiņām, iestāžu vai tiesu lēmumiem, kas kavē vai nepieļauj *Izpildītājam* pildīt saistības saskaņā ar Līgumu.
	11. *Izpildītājam* ir pienākums pēc *Pasūtītāja* un datu subjekta pieprasījuma sniegt *Pasūtītājam* un datu subjektam informāciju par personas datu apstrādi, ko veic *Izpildītājs*, un informāciju par tām fiziskajām vai juridiskajām personām, valsts vai pašvaldību iestādēm, kuras no *Izpildītāja* ir saņēmušas informāciju par šo datu subjektu.
	12. *Puses* apņemas pēc otras *Puses* pieprasījuma iznīcināt no otras *Puses* iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
	13. *Izpildītājs* neuzglabā saņemtos fiziskos personas datus ilgāk kā tas nepieciešams mērķim, kādam tie saņemti.
	14. Līgums ir saistošs pušu tiesību un saistību pārņēmējiem.
	15. Līgums parakstīts divos eksemplāros, pa vienam Līguma eksemplāram katrai *Pusei*. Abiem Līguma eksemplāriem ir vienāds juridiskais spēks.

**8.Pušu rekvizīti un paraksti**

1. Praktiskā darba pieredze šī iepirkuma ietvaros pēc Pasūtītāja pieprasījuma ir pierādāma arī ar darba līgumiem, uzņēmuma līgumiem utml. [↑](#footnote-ref-1)
2. Ja pretendents K 4.1 un K 4.2. apakškritērijos piedāvā vienu objektu, kur analīze ir veikta par vismaz vienu Eiropas Savienības (izņemot Latviju) vai Eiropas Ekonomiskās zonas pilsētu, tad pretendents K4 kritērijā iegūst 15 punktus. [↑](#footnote-ref-2)
3. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-3)
4. <https://eur-lex.europa.eu/legal-content/LV/TXT/PDF/?uri=CELEX:32019L1161&from=EN> [↑](#footnote-ref-4)